Un bancher român din State spune că protestele n-ar trebui să afecteze financiar țara noastră. Care este "norocul" României.
România are "norocul" că se leagă economic de SUA doar prin companii mari, spune un bancher de peste Ocean. Proteste violente din State vor afecta grav doar companiile mici. Bacnherul român crede că numai prin proteste paşnice se pot genera schimbări sociale şi economice majore.
Tim Marian s-a născut în Zalău, iar din anul 1992 locuieşte în America. Lucrează la o bancă de investiţii din Atlanta şi ştie că protestul este înrădăcinat în ADN-ul americanilor.Crede că numai printr-o manifestare paşnică se pot face schimbări sociale şi economice şi că, momentan, România nu are de ce să fie afectată de revoltele din State."Dacă protestele sunt paşnice, acestea vor accelera atât schimbări civile, cât şi economice. În România impactul ar trebui să fie minim. Cea mai mare activitate financiară şi economică între România şi America se întâmplă între corporaţiile mai mari. Deseori, corporaţiile mai mari dispun de resursele necesare pentru a rezista şocurilor. Distrugerea întreprinderilor mici, care angajează aproape 50% din populaţie, va împiedica şi mai mult redresarea economiei. Pe lângă asta, va submina încrederea investitorilor din acest sector", a declarat Tim Marian, manager de investiții la Morgan Stanley.